Ruthie Tompson

**Ruth Irene Tompson** (1910–2021) var en amerikansk kameraoperatør og animatør. Hun var kjent for sin medvirkning til en rekke av animasjonsfilmene til The Walt Disney Company, og i 2000 fikk hun hedersstatusen Disney Legend.

## Biography
Ruth Irene Tompson tilbragte de første barndomsårene i Boston, Massachusetts. Da hun var åtte flyttet familien til Oakland, California. I 1924 skilte foreldrene seg, og moren Arlene giftet seg med kunstneren John Roberts. Familien flyttet til Los Angeles, til et hus rett ved hjemmet til Walt Disneys onkel Robert Disney. Walt og broren Roy bodde der de første årene etter at brødrene flyttet til Los Angeles.

I et intervju fortalte Ruthie Tompson at hun traff Walt og Roy for første gang da hun var på besøk for å se onkelens nyfødte baby. Hun husket at hun satt på en eplekasse under besøket, helt til foreldrene sa at det var på tide å gå hjem for å spise middag. På den tiden hadde hun skoleveien sin forbi stedet der Disneybrødrene hadde startet Disney Brothers Cartoon Studio, som senere ble kjent som The Walt Disney Company. Hun stanset ofte utenfor vinduet der for å se dem arbeide, inntil hun en dag ble invitert til å komme inn. Senere var hun ofte på besøk i studioet, og brødrene lot henne opptre i en av kortfilmene som de laget under samlebetegnelsen *[[Alice Comedies (Disney)|Alice Comedies]]*.

Da hun var 18 år gammel begynte Ruthie Tompson å arbeide på rideskolen Dubrock's Riding Academy. Både Roy og Walt Disney spilte ofte polo der. Walt Disney kjente igjen Tompson, og tilbød henne jobb med å fargelegge tegninger; en stilling som kalles «inker». Etter å ha fått opplæring ble hun overført til avdelingen som ble kalt «Paint Department», og der ble hun med i teamet som laget *[[Snehvit og de syv dvergene]]*, som hadde premiere i 1937. Etter å ha vært «inker» på flere andre filmer rykket hun opp til jobben som «final checker», som gikk ut på å kontrollere «animation cels» før de ble fotografert over på film. Hun ble værende hos Disney, og under andre verdenskrig ble hun forfremmet på nytt, til «animation checker». I den nye stillingen jobbet hun med opplæringsfilmer for U.S Armed Forces; både Donald Duck, Mikke Mus og Langbein ble brukt i disse filmene. I 1948 hadde Tompson flyttet over til fotoavdelingen, der hun arbeidet med å finne nye teknikker for kamerabevegelser og -utstyr til bruk i animasjonsfilmproduksjonen. Hun var en av de tre første kvinnene som ble tatt opp som medlemmer i International Photographers Union, Local 659 av det internasjonale forbundet International Alliance of Theatrical Stage Employees (IATSE). Tompson fortsatte å avansere i studiohierarkiet, og endte opp som sjef for avdelingen som hadde ansvaret for såkalt «screen planning».

Tompson gikk av med pensjon i 1975 etter å ha arbeidet for The Walt Disney Company i nesten 40 år. Som pensjonist flyttet hun inn på Motion Picture & Television Fund (MPTF) Country House, som er et aldershjem for pensjonister fra film- og TV-bransjen. Der arbeidet hun for aldershjemmets egen TV-stasjon. Tompson ble etter hvert det eldste medlemmet i interesseorganisasjonen Women in Animation. I 2000 fikk hun hedersstatusen «Disney Legend». I 2017 ble hun hedret av Academy of Motion Picture Arts & Sciences for sitt arbeid i animasjonsbransjen. I juli 2020 fylte hun hundre år, og en rekke fremtredende personer fra film- og TV-bransjen – deriblant Whoopi Goldberg – sendte henne offentlige gratulasjoner.

I forbindelse med sin 110-årsdag sommeren 2021 ga hun et intervju.

Tompson died in her sleep at her home in the Woodland Hills neighborhood of Los Angeles, California, on October 10, 2021, at the age of 111.

## Filmografi
* 1937: *[[Lonesome Ghosts]]* («ink and paint» – ikke oppført i rulleteksten)
* 1937: ''Snehvit og de syv dvergene'' («ink and paint» – ikke oppført i rulleteksten)
* 1940: *[[Pinocchio (1940)|Pinocchio]]*
* 1940: *[[Fantasia (film)|Fantasia]]*
* 1941: *[[Dumbo]]*
* 1959: *[[Donald in Mathmagic Land]]* («scene planner» – ikke oppført i rulleteksten)
* 1959: *[[Tornerose (film)|Tornerose]]* («checker and scene planner» – ikke oppført i rulleteksten)
* 1960–1962: *[[Popeye the Sailor (TV series)|Popeye the Sailor]] –* animasjonsserie på i alt 220 episoder om figuren Skipper'n; serien ble produsert av en rekke studioer for King Features Syndicate TV i perioden 1960–1963
* 1964: *[[Mary Poppins (film)|Mary Poppins]]* («scene planner» – ikke oppført i rulleteksten)
* 1970: *[[Aristokattene]]* («scene planner» – ikke oppført i rulleteksten)
* 1973: *[[Robin Hood (film, 1973)|Robin Hood]]* («scene planning supervisor» – ikke oppført i rulleteksten)
* 1974: *[[Winnie the Pooh and Tigger Too]]* (kortfilm)
* 1977: *[[Bernard og Bianca]]*
* 1978: *[[Ringenes herre (1978)|Ringenes herre]]*
* 1978: *[[Metamorphoses (1978 film)|Metamorphoses]]* – japansk animasjonsfilm basert på *[[Metamorfoser]]* av Ovid
* 1999: *The Hand Behind the Mouse: The Ub Iwerks Story* (dokumentar) («special thanks: Ruthie Tompson»)
* 2015: *[[American Experience]]* (dokumentarserie) – intervjuobjekt
* 2020: *110-Year-Old Ruthie Tompson Tells Us About Making Snow White – NOT-SO SMALL WORLD* (nett-dokumentar)

## Referanser


## Eksterne lenker
*